
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1507 


13 Δεκεμβρίου 2000 


ΑΠΟΦΑΣΕΙ Σ 

Αριθ. 5727 

Έγκριση Ο.Ε.Υ. Δημοτικού Νομικού Προσώπου «Παιδι- 
κοί-Βρεφονηπιακοί Σταθμοί Δήμου Αλεξανδρού¬ 
πολης» Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδ/ση και άλλες διατάξεις». 

2. Τιςδιατάξειςτου άρθρου 26τουΔ.Ν.Κ. Π.Δ. 410/1995 
όπως αντικαταστάθηκε με το άρθρο 9 παρ 7 του Ν. 
2503/1997. 

3. Τις διατάξεις των άρθρων 198 και 203 του Δ. Κ. Κ. - Π .Δ. 
410/1995. 

4. Τις διατάξειςτου άρθρου 8παρ. 58του Ν. 2307/1995. 

5. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 8 παρ. 5 του Ν. 2307/1995. 

6. Τις διατάξεις του άρθρου 29 Α' του Ν. 1558/85, το 
οποίο προστέθηκε με το άρθρο 27 του Ν. 2081/1992 και 
τροποποιήθηκε με το άρθρο 1 παρ. 2α του Ν. 2649/1997. 

7. Την αριθμ. 27503/3.7.97 ερμηνευτική εγκύκλιο του 
Υπουργείου Εσωτερικών Δημόσιας Δ/σης & Αποκ/σης. 

8. Την Π2β/2827/30.7.1997 κοινή απόφαση Υπουργών 
Εσ.Δ.Δ.Α. και Υγείας & Πρόνοιας. 

9. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Νομικού 
Προσώπου, το ύψος της οποίας δεν μπορεί να προσδιο¬ 
ριστεί. 

10. Τις αρίθμ. 2/1.9.1997 και 181/16.9.1997 αποφάσεις 
Γεν. Γ. Περιφ. Α.Μ.Θ. «Ανάθεση άσκησης αρμοδιοτήτων 
στους προϊσταμένους της Δ/νσης Τοπ. Αυτ/σης κ.λ.π. 

11. Την αριθμ. 4/00 απόφαση του Διοικητικού Συμβουλί¬ 
ου του Δ.Ν.Π. «Παιδικοί - Βρεφονηπιακοί Σταθμοί Δήμου 
Αλεξανδρούπολης» που αφορά τη σύσταση και ψήφιση 
του Οργανισμού Εσωτερικής Υπηρεσίαςτων εν λόγω Παι¬ 
δικών Σταθμών καθώς και την αριθμ. 250/00 απόφαση του 
Δημοτικού Συμβουλίου του Δήμου Αλεξανδρούπολης 
που αφορά την έγκριση της ανωτέρας απόφασης. 

12. Την αριθμ. 9/4/25.9.2000 γνωμοδότηση του Υπηρε¬ 
σιακού Συμβουλίου Δημ. Υπαλλ. Ν. Έβρου, αποφασί¬ 
ζουμε: 


Εγκρίνουμε τον Οργανισμό Εσωτερικής Υπηρεσίας του 
Δ.Ν.Π. «Παιδικοί- Βρεφονηπιακοί Σταθμοί Δήμου Αλεξαν¬ 
δρούπολης» όπως παρακάτω αναφέρεται: 

ΜΕΡΟΣ ΠΡΩΤΟ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Βάσει των διατάξεων του άρθρου 12 του Ν. 1188/81, 
όπως αντικαταστάθηκε από τις διατάξεις του άρθρου 8, 
παρ. 5 του Ν. 2307/1995 σε συνδυασμό με τις όμοιες του 
Ν. 1586/86 και των Π.Δ. 37 α/87 και 22/1990. 

Α. ΠΡΟΕΔΡΟΣ 

α. Γ ραφείο Γ ραμματειακής Υποστήριξης και Δημοσίων 
Σχέσεων Προέδρου, Αντιπροέδρου και Διοικητικού Συμ¬ 
βουλίου 

β. Γ ραφείο Προληπτικής Ιατρικής. 

Β. ΔΙΕΥΘΥΝΣΗ ΒΡΕΦΟΝΗΠΙΑΚΩΝ ΣΤΑΘΜΩΝ 

1. ΑΥΤΟΤΕΛΕΣ Γ ραφείο Συμβουλευτικής Υποστήριξης 
και Παιδικής Προστασίας. 

2. ΑΥΤΟΤΕΛΕΣ Γ ραφείο Μελετών και Προγραμμάτων. 

3. ΤΜΗΜΑ Α' Βρεφονηπιακού Σταθμού. 

4. ΤΜΗΜΑ Β' Βρεφονηπιακού Σταθμού. 

5. ΤΜΗΜΑ Γ Βρεφονηπιακού Σταθμού. 

6. ΤΜΗΜΑ Δ' Βρεφονηπιακού Σταθμού. 

7. ΤΜΗΜΑ Ε' Βρεφονηπιακού Σταθμού. 

8. ΤΜΗΜΑ ΣΤ' Βρεφονηπιακού Σταθμού. 

9. ΤΜΗΜΑ Ζ' Βρεφονηπιακού Σταθμού. 

10. ΤΜΗΜΑ Η' Βρεφονηπιακού Σταθμού. 

11. ΤΜΗΜΑ Θ' Βρεφονηπιακού Σταθμού. 

12. ΤΜΗΜΑ Γ Βρεφονηπιακού Σταθμού. 

Κάθε Τμήμα Βρεφονηπιακού Σταθμού περιλαμβάνει: 
α. Γραφείο Προϊσταμένης Βρεφονηπιακού Σταθμού, 
β. Τομέα Αγωγής 
γ. Τομέα Μαγειρείου 
δ. Τομέα Καθαριότητας 

13. ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

α. Γραφείο Πρωτοκόλλου-Αρχείου και Διεκπεραίωσης, 
β. Γ ραφείο Προσωπικού - Εκκαθάρισης Μισθοδοσίας, 
γ. Γ ραφείο Προϋπολογισμού-Εκκαθάρισης και Εντολής 
Δαπανών. 

δ. Γραφείο Προμηθειών & Δημοπρασιών - Διαχείρισης 
Υλικών και Τροφίμων. 

ΜΕΡΟΣ ΔΕΥΤΕΡΟ 
ΑΡΘΡΟ 2 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ 
ΔΙΕΥΘΥΝΣΗΣ - ΤΜΗΜΑΤΩΝ 

Α. ΠΡΟΕΔΡΟΣ 

α. Γραφείο Γραμματειακής Υποστήριξης και Δημοσίων 
Σχέσεων Προέδρου, Αντιπροέδρου και Διοικητικού Συμ¬ 
βουλίου. 

1. Θέτει υπόψητου Προέδρουτααποστελλόμενααπότις 
υπηρεσίες θέματα και καταρτίζει την ημερήσια διάταξη. 

2. Διεξάγει την προσωπική αλληλογραφία του Προέ¬ 
δρου, Αντιπροέδρου καιτων μελών του Δ.Σ. και τηρεί Αρ¬ 
χείο αυτής. 

3. Προγραμματίζει τις ώρες και ημέρες που ο Πρόε¬ 
δρος, Αντιπρόεδρος και τα μέλη του Δ.Σ. μπορεί να δέχο¬ 
νται Επιτροπές, Συλλόγους, Πολίτες κ.λ.π. 

4. Τηρεί ημερολόγιο επαφών του Προέδρου, Αντιπροέ¬ 
δρου καιτων μελών του Δ.Σ. 

5. Παραλαμβάνει από τους υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο, Αντιπρόεδρο και τα μέλη του Δ.Σ. 

6. Εκδίδει και επιδίδει εγκαίρως στα μέλη του Δ.Σ. τις 
προσκλήσεις για τις συνεδριάσεις. 

7. Τηρεί τα πρακτικά των συνεδριάσεων του Δ.Σ. 

8. Υποβάλει έγκαιρα αντίγραφα των λαμβανομένων 
αποφάσεων στις Αρμόδιες υπηρεσίες προς έγκριση όπου 
απαιτείται και κατόπιν τις διαβιβάζει στις αρμόδιες υπη¬ 
ρεσίες προς υλοποίηση. 

9. Τηρεί αρχείο των αποφάσεων του Δ.Σ. και του προέ¬ 
δρου και επιμελείται για την εκτέλεση κάθε εργασίας που 
ανήκει στην αρμοδιότητα του Δ.Σ. και του Προέδρου 
όπως απορρέει από τον Κώδικα. 

10. Επιμελείται για την οργάνωση πολιτιστικών, ψυχα¬ 
γωγικών εκδηλώσεων, συνεδρίων, εορτών και γενικά τε¬ 
λετών που έχουν σχέση με το έργο του Δ.Ν.Π. ή το προ¬ 
σωπικό του Δ.Ν.Π.. 

11. Αναπτύσσει και καλλιεργεί σχέσεις συνεργασίας με 
λοιπές υπηρεσίες. 

β. Γ ραφείο Προληπτικής Ιατρικής. 

1. Μεριμνά για την προστασία της υγείας των παιδιών 
και εργαζομένων με περιοδικούς προληπτικούς ελέγ¬ 
χους, σε συνεργασία με εξειδικευμένους επιστήμονες, Ια¬ 
τρούς εργασίας, Υγειονολόγους, κ.λ.π. 

2. Συνεργάζεται με το Γ ραφείο Συμβουλευτικής Υπο¬ 
στήριξης και Παιδικής Προστασίας, με τη Διεύθυνση Βρε¬ 
φονηπιακών Σταθμών καθώς και με άλλες Επιστημονικές 
Ομάδες. 

3. Προσδιορίζει και ελέγχειτα πιστοποιητικά υγείας των 
παιδιών για την εγγραφή τους στους Βρεφονηπιακούς 
Σταθμούς. 

4. Εισηγείται σε συνεργασία με το Γ ραφείο Συμβουλευ¬ 
τικής Υποστήριξης και Παιδικής Προστασίας τη μη εγ¬ 
γραφή ή διαγραφή των παιδιών που έχουν σοβαρά προ¬ 
βλήματα σωματικής και ψυχικής υγείας και όπου κρίνεται 
απαραίτητο συνεργάζεται με άλλους Ειδικούς Επιστήμο¬ 
νες άλλων Δημοσίων φορέων. 

5. Συμμετέχει σε Επιτροπές σε συνεργασία με την Διεύ¬ 
θυνση Τεχνικών Υπηρεσιών του Δήμου και τη Διεύθυνση 
Βρεφονηπιακών Σταθμών για τα οριστικά σχέδια των Βρε¬ 
φονηπιακών Σταθμών. 

6. Συνεργάζεται με το Γ ραφείο Προμηθειών & Δημο¬ 
πρασιών - Διαχείρισης Υλικών και Τροφίμων για την ποιό¬ 


τητα καιτην καταλληλότητα των τροφίμων και μετέχει στη 
σύνταξη του διαιτολογίου των φιλοξενουμένων παιδιών 
στους Βρεφονηπιακούς Σταθμούς του Δ.Ν.Π.. 

7. Εποπτεύει για την υγιεινή των χώρων. 

8. Εισηγείται και οργανώνει σεμινάρια επιμόρφωσης για 
τους εργαζόμενους αλλά και για τους γονείς σε συνεργα¬ 
σία με το Γ ραφείο Συμβουλευτικής Υποστήριξης και Παι¬ 
δικής Προστασίας και τη Διεύθυνση των Βρεφονηπιακών 
Σταθμών. 

9. Στο πλαίσιο των προληπτικών ελέγχων οργανώνει ή 
συμμετέχει σε ερευνητικά πρωτόκολλα. 

10. Μεριμνά για το αναγκαίο φαρμακευτικό υλικό που 
πρέπει να είναι εφοδιασμένες οι Υπηρεσίες του Δ.Ν.Π. 

Β. ΔΙΕΥΘΥΝΣΗ ΒΡΕΦΟΝΗΠΙΑΚΩΝ ΣΤΑΘΜΩΝ 

1. ΑΥΤΟΤΕΛΕΣ Γ ραφείο Συμβουλευτικής Υποστήριξης 
και Παιδικής Προστασίας. 

1. Συνεργάζεται με τους αρμόδιους για τη διαμόρφωση 
κοινωνικής πολιτικής που αφορά τα παιδιά που φιλοξε¬ 
νούνται στους Βρεφονηπιακούς Σταθμούς και προτείνει 
μέτρα για την καλύτερη παροχή κοινωνικών υπηρεσιών. 

2. Εισηγείται προγράμματα και προτείνει τρόπους 
εφαρμογής παιδικής προστασίας σε ειδικές ομάδες ή με¬ 
μονωμένες περιπτώσεις, παιδιών που φιλοξενούνται 
στους Βρεφονηπιακούς Σταθμούς. 

3. Επισημαίνειτα κυριότερα προβλήματα που αφορούν 
τα παιδιά και τους γονείς για τα οποία θα προγραμματί¬ 
ζονται οι κατάλληλες ενέργειες για την επίλυσή τους. 

4. Ερευνά περιπτώσεις παιδιών που απαιτούν παρέμ¬ 
βαση και προτείνει τρόπους αντιμετώπισης του προ¬ 
βλήματος. 

5. Συνεργάζεται με τους γονείς των παιδιών για την επί¬ 
λυση των υπαρχόντων προβλημάτων όπου απαιτείται 
ένας ειδικός σε θέματα συμβουλευτικής. 

6. Βοηθάει όπου χρειάζεται στην επίλυση κοινωνικοοι¬ 
κονομικών προβλημάτων. 

7. Πραγματοποιεί όπου χρειάζεται κοινωνική έρευνα 
στα σπίτια των παιδιών για να εξακριβώσει την οικογενει¬ 
ακή τους κατάσταση, τους όρους διαβίωσής τους και 
υποβάλλει σχετική έκθεση στη Διεύθυνση των Βρεφονη¬ 
πιακών Σταθμών και στα ανάλογα Τμήματα των Βρεφονη¬ 
πιακών Σταθμών που φιλοξενούν τα παιδιά. 

8. Μελετά όπου χρειάζεται τις αιτήσεις εγγραφής και 
αξιολογεί την κοινωνικοοικονομική κατάσταση των φιλο- 
ξενουμένων παιδιών για απαλλαγή ή τον καθορισμό του 
ποσού της οικονομικής εισφοράς των γονέων. 

9. Συνεργάζεται με το Γ ραφείο Προληπτικής Ιατρικής, 
με το Γραφείο Μελετών και Προγραμμάτων, με τη Διεύ¬ 
θυνση και τα Τμήματα των Βρεφονηπιακών Σταθμών κα¬ 
θώς και με άλλους συναρμόδιους φορείς: 

α. Για την ψυχική υγεία των παιδιών. 

β. Γ ια οργάνωση σεμιναρίων με στόχο την επιμόρφωση 
του προσωπικού του Δ.Ν.Π. και των γονέων των φιλοξε- 
νουμένων παιδιών. 

γ. Για τη μη εγγραφή ή διαγραφή των παιδιών που πα¬ 
ρουσιάζουν σοβαρά προβλήματα σωματικής και ψυχικής 
υγείας. 

10. Φροντίζει να φέρνει σε επαφή τα παιδιά και τους γο¬ 
νείς με τις διάφορες υπηρεσίες της πόλης (Υγείας, Πρό¬ 
νοιας, Ψυχαγωγίας) πολιτιστικές και εκπαιδευτικές υπη¬ 
ρεσίες προς όφελος τους. 

2. ΑΥΤΟΤΕΛΕΣ Γ ραφείο Μελετών και Προγραμμάτων 

Είναι αρμόδιο και επιμελείται σε συνεργασία με τη Δι¬ 
εύθυνση και τα Τμήματα Βρεφονηπιακών Σταθμών: 

1. Την εφαρμογή των συγχρόνων απόψεων της Παιδα¬ 
γωγικής και Ψυχολογίας στο χώρο των Βρεφονηπιακών 
Σταθμών, προτείνοντας ενιαίο εκπαιδευτικό πρόγραμμα. 

2. Την κατάρτιση, υλοποίηση και το συντονισμό προ¬ 
γραμμάτων και ερευνών γιατα οποία παρέχεται από τις Δι¬ 
οικητικές Υπηρεσίες του Δ.Ν.Π. κάθε Διοικητική υποστή¬ 
ριξη (π.χ. οικονομικές μελέτες, προδιαγραφές κ.λ.π.). 

3. Την διοργάνωση κύκλων σπουδών σε θεατρικό παι¬ 
χνίδι, ρυθμική, κουκλοθέατρο, μουσική κ.λ.π.. 

4. Τη συγκρότηση ομάδων εμψυχωτών από υπαλλή¬ 
λους του Δ.Ν.Π. 

5. Την ανταλλαγή απόψεων και γνώσεων με φορείς του 
εσωτερικού και εξωτερικού. 

6. Την επιμόρφωση όλου του προσωπικού των Π.Σ. 

7. Την εκπόνηση και εφαρμογή Ειδικών Παιδαγωγικών 
Προγραμμάτων στο χώρο των Βρεφονηπιακών Σταθμών. 

8. Την επιλογή παιδαγωγικών παιχνιδιών και άλλου υλι¬ 
κού (π.χ. επίπλωση, υφάσματα κ.λ.π.). 

9. Καταρτίζει και υποβάλλει προγράμματα σύμφωνα με 
τις προκηρύξεις της Ευρωπαϊκής "Ενωσης ή των Υπηρε¬ 
σιών του Ελληνικού Δημοσίου. 

10. Κοστολογεί και υποβάλλει τις τελικές προτάσεις 
σύμφωνα με τις εγκρίσεις και ενημερώνει τις συναρμό- 
διες υπηρεσίες για την έναρξη των προγραμμάτων. 

11. Υλοποιεί, συντονίζει, παρακολουθεί τα εκτελούμενα 
προγράμματα τηρώντας και υποβάλλοντας όλα τα απα¬ 
ραίτητα δικαιολογητικά. 

12. Συνεργάζεται με τις αντίστοιχες υπηρεσίες του Δή¬ 
μου για την υποβολή κοινών προτάσεων. 

13. Συνεργάζεται με Υπουργεία και άλλες αρμόδιες αρ¬ 
χές της Ελλάδας και της Ευρωπαϊκής Ένωσης 

14. Τηρεί αρχείο με: 

α. Τον αριθμό και τις ηλικίες των φιλοξενουμένων παι¬ 
διών στους Βρεφονηπιακούς Σταθμούς. 

β. Τις αποφάσεις, εγγραφής, διαγραφής, μειώσεις, κ.λ.π. 

γ. Το προσωπικό κατά αριθμό και ειδικότητες που υπη¬ 
ρετεί στο Δ.Ν.Π. 

δ.Την αλληλογραφία 

ε. Τις μελέτες, έρευνες και τις πρότυπες εργασίες των 
Βρεφονηπιακών Σταθμών και άλλών φορέων του εσωτε¬ 
ρικού και εξωτερικού. 

στ. Τα προγράμματα της Ευρωπαϊκής "Ενωσης που 
εφαρμόστηκαν ή πρόκειται να εφαρμοστούν στους Βρε¬ 
φονηπιακούς Σταθμούς. 

ζ. Οποιαδήποτε άλλα στοιχεία που κρίνονται απαραίτη¬ 
τα για την καλύτερη λειτουργία της Διεύθυνσης Βρεφο¬ 
νηπιακών Σταθμών και των Τμημάτων της. 

3.-12. ΤΜΗΜΑΤΑ Βρεφονηπιακών Σταθμών 

(7 σε λειτουργία με δυνατότητα ανάπτυξης έως 10) 

1. Παρέχουν αγωγή στα παιδιά της βρεφικής και νηπια- 
κής ηλικίας, μέσα από τη διαλεκτική παιδιού - παιδαγω¬ 
γού - περιβάλλοντος. 

2. Παρέχουν προσχολική αγωγή που ακολουθεί τις πιο 
σύγχρονες παιδαγωγικές μεθόδους και ανταποκρίνεται 
στις ανάγκες της κάθε ηλικίας για την ολόπλευρη και 
σφαιρική νοητική, συναισθηματική κοινωνική και σωματι¬ 
κή ανάπτυξη των παιδιών. 

3. Εφαρμόζουν ειδικά παιδαγωγικά προγράμματα περι¬ 
βαλλοντικής, κυκλοφοριακής, μουσειακής αγωγής κ.λ.π. 
καθώς επίσης και προγράμματα επαφής του παιδιού με 
την κοινότητα, που προσφέρουν στο παιδί ευκαιρίες για 


απόκτηση ειδικών γνώσεων, ανάπτυξη της προσωπικότη¬ 
τάς του και κοινωνικοποίηση. 

3. Προετοιμάζουν κατάλληλα τα παιδιά της βρεφικής 
και νηπιακής ηλικίας για την είσοδό τους στο Δημοτικό 
Σχολείο (μέσα από προγράμματα ανάλογα της νοητικής 
και ψυχοκινητικής τους εξέλιξης). 

4. Μεριμνούν για την ευαισθητοποίηση, ενημέρωση και 
προβληματισμό των γονέων σε θέματα αγωγής, ψυχολο¬ 
γίας και σχέσεων με τα παιδιά τους. 

5. Μεριμνούν για την καθημερινή φροντίδα και διατρο¬ 
φή των βρεφών και νηπίων, που εξαιτίας της εργασίας και 
των δύο γονέων ή άλλης κοινωνικής αιτίας, δεν την έχουν. 

6. Εφαρμόζουν αντιαυταρχική, παιδοκεντρική, ενιαία 
προσχολική αγωγή, σύμφωνα μετά πλέον σύγχρονα επι¬ 
στημονικά δεδομένα, η οποία επιτυγχάνεται μέσα από τη 
διαρκή ενημέρωση και επιμόρφωση όλου του προσωπι¬ 
κού των Βρεφονηπιακών Σταθμών. 

8. Συνεργάζονται με τη Διεύθυνση Βρεφονηπιακών 
Σταθμών, τα Γ ραφεία Προληπτικής Ιατρικής, Συμβουλευ¬ 
τικής Υποστήριξης και Παιδικής Προστασίας, και το Γρα¬ 
φείο Μελετών και Προγραμμάτων: 
α. Για την εφαρμογή προγραμμάτων Αγωγής 
β. Για την εφαρμογή προγραμμάτων προστασίας της 
ψυχικής και σωματικής υγείας των παιδιών. 

γ. Για τον εντοπισμό και επίλυση των ψυχικών και κοι¬ 
νωνικοοικονομικών προβλημάτωντων παιδιών και γονέων 
δ. Γ ια την εφαρμογή προγραμμάτων της Ευρωπαϊκής 
Ένωσης. 

ε. Για την επιμόρφωση του Προσωπικού, 
στ. Γ ια τη διευθέτηση των διοικητικών λειτουργιών του 
Τμήματος. 

7. Μεριμνούν για την καλή λειτουργία του Βρεφονηπια¬ 
κού Σταθμού. 

α. Γραφείο Προϊσταμένης Βρεφονηπιακού Σταθμού. 

1. Μεριμνά για την εύρυθμη λειτουργία του Τμήματος 
του Βρεφονηπιακού Σταθμού και την τήρηση του Κανονι¬ 
σμού Λειτουργίας. 

2. Φροντίζει για τη σύγχρονη παροχή προσχολικής αγω¬ 
γής στα παιδιά που φιλοξενούνται στο Βρεφονηπιακό 
Σταθμό. 

3. Εποπτεύει όλο το προσωπικό του Βρεφονηπιακού 
Σταθμού για τη σωστή εκτέλεση των καθηκόντων του και 
αναφέρει με έγγραφο κάθε υπηρεσιακή παράβαση στη 
Διεύθυνση των Βρεφονηπιακών Σταθμών. 

4. Καθορίζει το ωράριο εργασίας όλου του προσωπικού 
του Τμήματος για την ομαλή λειτουργία αυτού. 

5. Εγκρίνει ή απορρίπτει αιτήματα του προσωπικού που 
αφορούν άδειες ή ρεπό ανάλογα με τις ανάγκες του Βρε¬ 
φονηπιακού Σταθμού. 

6. Κατευθύνει και εποπτεύει: 
α. Το Παιδαγωγικό έργο 

β. Τη συνεργασία του προσωπικού με τους γονείς, 
γ. Την καθαριότητα των χώρων, 
δ. Τον τρόπο παρασκευής και σερβιρίσματος του φα¬ 
γητού. 

7. Μεριμνά για τη διοργάνωση : 

α. Μηνιαίων Συμβουλίωντου προσωπικού που εποπτεύει, 
β. Συγκεντρώσεων γονέων κάθε δίμηνο για την ενημέ¬ 
ρωση και ευαισθητοποίησή τους σε θέματα αγωγής και 
ψυχολογίας των παιδιών τους. 

γ. Παιδαγωγικών, πολιτιστικών και ψυχαγωγικών εκδη¬ 
λώσεων προς όφελος των παιδιών, των οικογενειών τους 
και του προσωπικού. 

δ. Παιδαγωγικών, πολιτιστικών και ψυχαγωγικών εξό¬ 
δων των παιδιών. 

8. Εισηγείται εγγράφως στη Διεύθυνση Βρεφονηπια¬ 
κών Σταθμών τις ανάγκες του Τμήματος: 

α. Σε προσωπικό (αριθμό και ειδικότητες), 
β. Σε παιδαγωγικό υλικό, 
γ. Σε υλικό καθαριότητας, 
δ. Σε εξοπλισμό πόσης φύσεως. 
ε. Για εργασίες επισκευής και συντήρησης του κτιρίου 
και των άλλων χώρων του Τ μήματος. 
στ. Γ ιατην επιμόρφωση του προσωπικού του Τ μήματος. 

9. Συγκεντρώνει και μελετά τις αιτήσεις εγγραφής ανα¬ 
γράφει το εισόδημα των γονέων επάνω στις αιτήσεις κα¬ 
θώς και το ποσόν της οικονομικής εισφοράς τους σύμ¬ 
φωνα με την απόφαση του Δ.Σ. γι’ αυτό και εισηγείται αι¬ 
τιολογημένα στην αρμόδια Επιτροπή Επιλογής αυτά που 
θα γίνουν δεκτά βάσει των κριτηρίων που ορίζονται από 
τον Κανονισμό Λειτουργίας. 

10. Προτείνει αιτιολογημένα στη Διεύθυνση Βρεφονη¬ 
πιακών Σταθμών εγγραφές, διαγραφές, παιδιών και μει¬ 
ώσεις, απαλλαγές οικονομικής εισφοράς, κ.λ.π. 

11. Παρέχει συμβουλές, σε όσους από τους γονείς αντι¬ 
μετωπίζουν προβλήματα, σε συνεργασία με τη Διεύθυνση 
των Βρεφονηπιακών Σταθμών, το Γ ραφείο Προληπτικής 
Ιατρικής καιτο Γ ραφείο Συμβουλευτικής Υποστήριξης και 
Παιδικής Προστασίας. 

12. Δίνει κατευθύνσεις στις παιδαγωγούς και σε όλο το 
προσωπικό για το χειρισμό των παιδιών που παρουσιά¬ 
ζουν αποκλίσεις στη συμπεριφορά τους. 

13. Συνεργάζεται με τις παιδαγωγούς για την εκπόνηση 
των ετήσιων, μηνιαίων και εβδομαδιαίων παιδαγωγικών 
προγραμμάτων και εποπτεύει την εφαρμογή τους. 

14. Φροντίζει και επιβλέπει για την υγιεινή κατάσταση 
των παιδιών και του χώρου και συνεργάζεται με το Γ ρα¬ 
φείο Προληπτικής Ιατρικής όταν χρειαστεί. 

15. Ευθύνεται για τη φύλαξη και την συντήρηση όλου 
του εξοπλισμού του Τμήματος. 

16. Υποβάλει στη Διεύθυνση Βρεφονηπιακών Σταθμών 
τα πορίσματα ερευνών, μελετών και ειδικών προγραμμά¬ 
των που εφαρμόζονται στο Τμήμα. 

17. Ευθύνεται για την καλή συνεργασία του Βρεφονη¬ 
πιακού Σταθμού με τους γονείς, τους δημότες, τις Υπη¬ 
ρεσίες του Δ.Ν.Π. και άλλους φορείς. 

18. Υποχρεούται να παραχωρεί στους εκπροσώπους 
γονέων το χώρο του Βρεφονηπιακού Σταθμού για τις συ¬ 
γκεντρώσεις γονέων κατόπιν γραπτού αιτήματος τους 
προς τη Διεύθυνση Βρεφονηπιακών Σταθμών στο οποίο 
αναγράφονται ο χρόνος, η διάρκεια, η θεματολογία και ο 
σκοπός της συγκέντρωσης. 

19. Τηρεί όλα τα απαραίτητα και προβλεπόμενα βιβλία 
για τη λειτουργία του Τμήματος: 

α. Πρωτόκολλο. 

β. Ατομικούς φακέλους Εγγραφής - διαγραφής παι¬ 
διών. 

γ. Ατομικούς φακέλους καταβολής ή μη της οικονομι¬ 
κής εισφοράς των γονέων, 
δ. Μπλοκ αποδείξεων, 
ε. Βιβλίο παρουσίας προσωπικού, 
στ. Βιβλίο Υλικού, 
ζ. Βιβλίο αποθήκης κ.α. 

20. Δίνει τη δύναμη των παιδιών καθημερινά. 

21. Συντάσσει τις εντολές για παιδαγωγικό υλικό, χαρ¬ 
τικά, γραφική ύλη, υλικό καθαριότητας κ.λ.π. 


22. Συντάσσει την αλληλογραφία του Σταθμού και τις 
ανακοινώσεις προς τους γονείς. 

23. Επικοινωνεί τηλεφωνικά με τις Υπηρεσίες του 
Δ.Ν.Π., τους γονείς και άλλους φορείς, εφόσον αυτό κρι- 
θεί απαραίτητο. 

24. Ευθύνεται για τη λειτουργία της δανειστικής βιβλιο¬ 
θήκης που απευθύνεται στα παιδιά, το προσωπικό και 
τους γονείς. 

25. Συμμετέχει στις εξόδους και σε όλες τις εκδηλώσεις 
του Τμήματος. 

26. Παρέχει γραμματειακή στήριξη στα Παιδαγωγικά 
προγράμματα, στις συγκεντρώσεις γονέων και τα Συμ¬ 
βούλια προσωπικού. 

27. Δεν αναλαμβάνει Τομέα Αγωγής Βρεφών και Νη¬ 
πίων αλλά αναπληρώνει τις παιδαγωγούς σε περίπτωση 
απουσίας τους, από τους παραπάνω τομείς. 

β. Τομέας Αγωγής 

1. Αναλαμβάνει διαδοχικά όλους τους Τομείς Αγωγής 
του Τμήματος και ευθύνεται για την καλή λειτουργία 
τους. 

2. Καταρτίζει το ετήσιο, μηνιαίο, εβδομαδιαίο, και το 
ημερήσιο παιδαγωγικό πρόγραμμα του τομέα που ανα¬ 
λαμβάνει καιτο υποβάλει στο Γ ραφείο Προϊσταμένηςτου 
Τ μήματος και ενημερώνειτους γονείς στην πρώτη συγκέ¬ 
ντρωση γονέων σχετικά με το πρόγραμμα αγωγής. 

3. Ασκεί το παιδαγωγικό έργο σε όλη τη διάρκεια της 
σχολικής περιόδου. 

4. Οργανώνει για τα βρέφη και τα νήπια (συμμετέχει με 
αυτά και συντονίζει) παιδαγωγικά προγράμματα, κύ¬ 
κλους παιδαγωγικών δραστηριοτήτων, παιδαγωγικά ερ¬ 
γαστήρια και άλλες παιδαγωγικές δραστηριότητες και εκ¬ 
δηλώσεις σύμφωνα με τα επιστημονικά δεδομένα. 

5. Σέβεται απαρέγκλιτα το παιδαγωγικό στάδιο των παι¬ 
διών (εξελικτικά χαρακτηριστικά ), τις ανάγκες των παι¬ 
διών που προκύπτουν (με βάση το αναπτυξιακό τους στά¬ 
διο) και τους ατομικούς ρυθμούς ανάπτυξης του κάθε 
παιδιού, την ιδιαίτερη ψυχοσύνθεσή του και τα χαρακτη¬ 
ριστικά της προσωπικότητάς του. 

6. Προωθεί την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών καθώς και την ομαλή 
κοινωνικοποίησή τους. 

7. Μεριμνά για την χωροργάνωση του Τομέα Αγωγής με 
βάση τα επιστημονικά δεδομένα, έτσι ώστε να καλύπτο¬ 
νται οι ανάγκες των παιδιών και να εξασφαλίζεται η ασφά¬ 
λεια και η υγιεινή τους. 

8. Φροντίζει για την ύπαρξη του αναγκαίου παιδαγωγι¬ 
κού εξοπλισμού και υλικού και ευθύνεται για τη συντήρη¬ 
σή του καιτην απώλεια ή αδικαιολόγητη καταστροφή του. 

9. Συνεργάζεται με το Γ ραφείο Προϊσταμένης του Τ μή¬ 
ματος και γενικά με όλους τους Τομείς. 

10. Επιβλέπει για την καθαριότητα και υγιεινή των χώ¬ 
ρων (στην αίθουσα, στο μπάνιο, στην τραπεζαρία, στην 
παιδική χαρά ή αυλή των παιδιών). 

11. Ασκεί σε όλη τη διάρκεια της ημέρας το παιδαγωγι¬ 
κό έργο, εντάσσοντας τους σκοπούς αγωγής σε όλες τις 
δραστηριότητες των παιδιών. 

12. Ενημερώνει τους γονείς για τη γενική - σφαιρική εξέ¬ 
λιξη του παιδιού τους και διατηρεί αρμονική σχέση με 
τους γονείς καιτην οικογένειάτους. 

13. Συμμετέχει στις συγκεντρώσεις γονέων. 

14. Προετοιμάζει τα παιδιά για το πρωινό και μεσημε¬ 
ριανό γεύμα και τα ενθαρρύνει να αυτοεξυπηρετούνται. 

15. Κρατάει βιβλίο παρουσιών των παιδιών και ενημε- 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20325 


ρώνει το Γραφείο Προϊστάμενης του Τμήματος για τον 
αριθμό των παιδιών. 

16. Παραδίδει τα βρέφη και τα νήπια καθαρά και περι- 
ποιημένα στους γονείς τους το μεσημέρι. 

17. Ενθαρρύνει τους γονείς να συμμετέχουν σε προ¬ 
γραμματισμένες κοινές δραστηριότητες του Βρεφονη¬ 
πιακού Σταθμού (π.χ. εργαστήρια) κατά τις ώρες λει¬ 
τουργίας του, ενώ τους αποθαρρύνει να παραμένουν στις 
αίθουσες κατά τη διάρκειατου κανονικού ημερήσιου προ¬ 
γράμματος. 

γ. Τομέας Μαγειρείου 

1. Παραλαμβάνει καθημερινά τις αναγκαίες ποσότητες 
τροφίμων και παρασκευάζει επιμελημένα και έγκαιρα το 
φαγητό της ημέρας, σύμφωνα με το εβδομαδιαίο διαιτο¬ 
λόγιο. 

2. Διανέμει δίκαια το φαγητό σε μερίδες ισάριθμες με 
τον αριθμό των παιδιών και του προσωπικού και φροντίζει 
για το σερβίρισμά του. 

3. Μεριμνά για την απόλυτη καθαριότητα του μαγειρεί¬ 
ου της τραπεζαρίας και των διαφόρων σκευών και μηχα¬ 
νημάτων. 

4. Συμμετέχει στα παράλληλα παιδαγωγικά εργαστήρια 
επικουρικά. 

δ. Τομέας Καθαριότητας 

1. Καθαρίζει καθημερινά όλους τους εσωτερικούς και 
εξωτερικούς χώρους του Βρεφονηπιακού Σταθμού. 

2. Πλένει και σιδερώνει τον ιματισμό του Σταθμού. 

3. Πλένει σε τακτικά διαστήματα τα παιχνίδια των παι¬ 
διών μετά από συνεννόηση μετά Τμήματα Αγωγής. 

4. Συμμετέχει στα παράλληλα παιδαγωγικά εργαστήρια 
επικουρικά. 

5. Συμμετέχει στις εξόδους των παιδιών όταν αυτό κρι- 
θεί αναγκαίο από την Προϊσταμένη του Τμήματος. 

6. Χρεώνεται τα είδη καθαριότητας. 

7. Αλλάζει τα σεντόνια στα κρεβάτια των παιδιών. 

13. ΤΜΗΜΑ Διοικητικών - Οικονομικών Υπηρεσιών. 

1. Συντάσσειτον Οργανισμό Εσωτερικής Υπηρεσίας και 
τον Κανονισμό Λειτουργίας του Δ.Ν.Π. 

2. Σε συνεργασία με τη Διεύθυνση, Τμήματα και Γρα¬ 
φεία επιλαμβάνεται θεμάτων που αφορούν την οργάνω¬ 
ση και απλούστευση διαδικασιών για την καλύτερη λει¬ 
τουργία και ορθολογιστικότερη απόδοσή τους. 

3. Τηρεί το εμπιστευτικό πρωτόκολλο της υπηρεσίας. 

4. Μεριμνά για τη σύνταξη των καταστάσεων με τους 
υπαλλήλους που θα εργασθούν στις εκλογικές εργασίες. 

5. Παραλαμβάνει και διανέμει στις υπηρεσίες τις Εφη¬ 
μερίδες της Κυβέρνησης , τηρεί βιβλιοδετημένες σειρές 
αυτής, και φροντίζει για την ενημέρωση του προσωπικού 
του Δ.Ν.Π. για κάθε Νόμο που το αφορά. 

6. Μεριμνά: 

α. Γιατην κατανομή των χώρων των κτιρίων στις υπηρε¬ 
σίες του Δ.Ν.Π. 

β. Για τη φύλαξη των κτιρίων του Δ.Ν.Π. 

γ. Για την καθαριότητα των χώρων των κεντρικών υπη¬ 
ρεσιών του Δ.Ν.Π. 

δ. Γ ιατην καλή λειτουργία των φωτοτυπικών μηχανημά¬ 
των, ηλεκτρονικών υπολογιστών, αριθμομηχανών, τηλε¬ 
φωνικού κέντρου, κ.λ.π. όλωντων υπηρεσιών. 

ε. Για την επίπλωση των γραφείων όλων των υπηρεσιών 

7. Μεριμνά για την καλή λειτουργία των Διοικητικών - Οι¬ 
κονομικών Υπηρεσιών 

8. Επιμελείται τη σύνταξη του Προϋπολογισμού και ει¬ 


σηγείται στο Δ.Σ. τις αναμορφώσεις του για την αρτιότε¬ 
ρη λειτουργία του Δ.Ν.Π. 

9. Παρακολουθεί τα έσοδα και τα έξοδα του Δ.Ν.Π. 

10. Μεριμνά για την ορθή υλοποίηση των πιστώσεων 
του Προϋπολογισμού 

11. Επιμελείται την ορθή διενέργεια των δημοπρασιών 
και προμηθειών 

12. Παρέχει την ακριβή εικόνα εσόδων - εξόδων του 
Δ.Ν.Π. στο Δ.Σ. 

13. Επιμελείται των συμφερόντων του Δ.Ν.Π. προς κα¬ 
λύτερη εκπλήρωση των σκοπών αυτού. 

α. Γ ραφείο Πρωτοκόλλου - Αρχείου και Διεκπεραίωσης. 

1. Επιμελείται γιατηνπαραλαβή,τονχαρακτηρισμό, την 
πρωτοκόλληση, τη συσχέτιση όλωντων εισερχομένων εγ¬ 
γράφων κάθε μορφής. 

2. Επιμελείται για την τήρηση των πρωτοτύπων σε Αρ¬ 
χείο. 

3. Διεκπεραιώνει και διακινεί αυθημερόν όλη την εισερ¬ 
χόμενη - εξερχόμενη αλληλογραφία. 

4. Φυλάσσει τη σφραγίδα του Δ.Ν.Π. την τοποθετεί σε 
έγγραφα που φέρουν την υπογραφή του Προέδρου - 
Αντιπροέδρου του Δ.Σ. και των λοιπών Διοικητικών Οργά¬ 
νων. 

5. Επιμελείται επίσης την τήρηση του Γ ενικού Αρχείου 
του Δ.Ν.Π. 

β. Γ ραφείο Προσωπικού - Εκκαθάρισης Μισθοδοσίας. 

1. Επιμελείται για την εφαρμογή των Νόμων, Διαταγμά¬ 
των και Εγκυκλίων που αφορούν τους υπαλλήλους του 
Δ.Ν.Π. 

2. Ασκεί τις αρμοδιότητες που απορρέουν από τον Κώ¬ 
δικα Καταστάσεως Δημοτικών και Κοινοτικών Υπαλλή¬ 
λων. 

3. Τηρεί Μητρώα, Ατομικούς Φακέλους και βιβλία για 
τους υπαλλήλους, ελέγχει τις καρτέλες παρουσίας τους 
και ενημερώνει το Γραφείο Εκκαθάρισης Μισθοδοσίας 
για τις ημέρες απουσίας τους. 

4. Παρακολουθεί και επιμελείται για τις κάθε είδους 
υπηρεσιακές μεταβολές του προσωπικού ( επιδόματα, 
ασθένειες, αποζημιώσεις, άδειες, καταβολή τριετίας, αλ¬ 
λαγή βασικού ημερομισθίου, μετακινήσεις, αναγνώριση 
προϋπηρεσίας κ.λ.π.). 

5. Επιμελείται επίσης για την πρόσληψη, διορισμό, το¬ 
ποθέτηση μετακίνηση, απόσπαση, μετάταξη, προαγωγή, 
ανανέωση σύμβασης, λύση υπαλληλικής σχέσης, απονο¬ 
μή σύνταξης κ.λ.π. 

6. Είναι αρμόδιο για την επιμόρφωση, εκπαίδευση, με¬ 
τεκπαίδευση του προσωπικού του. 

7. Μεριμνά για την έγκαιρη σύνταξη των εκθέσεων αξιο¬ 
λόγησης του προσωπικού. 

8. Συντάσσει τους πίνακες προακτέων και επιμελείται 
για τη διαδικασία προαγωγής του προσωπικού. 

9. Εκδίδει Εγκυκλίους στις Υπηρεσίες του Δ.Ν.Π. που 
ρυθμίζουν υπαλληλικά θέματα του προσωπικού. 

10. Φροντίζει για τη στελέχωση του Δ.Ν.Π. με το απαι- 
τούμενο προσωπικό για την εύρυθμη λειτουργία του. 

11. Επιμελείται για την εφαρμογή όλωντων Νόμων, Δια¬ 
ταγμάτων και Εγκυκλίων που αφορούν τους υπαλλήλους 
του Δ.Ν.Π. σχετικά με τη μισθοδοσία τους. 

12. Παρακολουθεί τις μεταβολές όλου του προσωπικού 
βάσει των σχετικών αποφάσεων του γραφείου Προσωπι¬ 
κού. 

13. Συνεργάζεται άμεσα με το γραφείο Προσωπικού για 

τη σωστή εφαρμογή των Συλλογικών Συμβάσεων εργα¬ 
σίας, καθώς και για κάθε θέμα που αφορά τους εργαζό¬ 
μενους ώστε να τους καταβάλλονται οι πραγματικές απο¬ 
δοχές με βάση τις εκάστοτε μεταβολές. 

14. Συντάσσει τα παραστατικά στοιχεία πληρωμής και 
ελέγχειτις εκδιδόμενες μισθοδοτικές καταστάσεις, τις θε¬ 
ωρεί, μεριμνά για την υπογραφή από τους Προϊσταμένους 
και διαβιβάζει έγκαιρα ένα αντίγραφο στην Ταμειακή Υπη¬ 
ρεσία του Δήμου για τις πληρωμές, καθώς και ένα αντί¬ 
γραφο στο Γραφείο Προϋπολογισμού - Εκαθάρισης και 
Εντολής Δαπανών για την έκδοση σχετικού εντάλματος. 

15. Φροντίζει για την επικόλληση των ενσήμωντου Ι.Κ.Α. 
στα βιβλιάρια των ασφαλισμένων που έχουν ασφαλιστικό 
φορέα το Ι.Κ.Α. 

16. Εκδίδει βεβαιώσεις μισθοδοσίας των υπαλλήλων. 

17. Τηρεί καρτέλες ετήσιας μισθοδοσίας για κάθε υπάλ¬ 
ληλο, για τη φορολογική ενημερότητα, συντάσσει και 
υποβάλλει εντός των προθεσμιών την οριστική δήλωση 
απόδοσης Φ.Μ.Υ. στην αρμόδια Δ.Ο.Υ. 

α. Γραφείο Προϋπολογισμού - Εκκαθάρισης και Εντο¬ 
λής Δαπανών. 

1. Συντάσσει σε συνεργασία με τις αρμόδιες Υπηρεσίες 
τον Προϋπολογισμό εσόδων - εξόδων του Δ.Ν.Π. 

2. Παρακολουθείγενικάτηνπορείαεκτέλεσηςτου Προ¬ 
ϋπολογισμού, συντάσσει την αναμόρφωση αυτού με την 
εγγραφή νέων εσόδων και χορήγηση συμπληρωματικών 
εκτάκτων πιστώσεων. 

3. Τηρεί αρχείο ετησίων απολογισμών του Δ.Ν.Π. σύμ¬ 
φωνα με τις απολογιστικές καταστάσεις που συντάσσει η 
Ταμιακή Υπηρεσία του Δήμου. 

4. Ενημερώνει εγκαίρως τις αρμόδιες Υπηρεσίες για τη 
σύνταξη εκθέσεων δαπανών, όταν οι συγκεκριμένες 
απορροφώνται και εισηγείται την έγκριση πιστώσεων. 

5. Παρέχει κάθε στοιχείο που θα ζητηθεί κατά την πο¬ 
ρεία υλοποιήσεως του Προϋπολογισμού. 

6. Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για τη 
δυνατότητα έκδοσης χρηματικού εντάλματος. 

7. Εκδίδει και ελέγχει τα βεβαιωτικά εσόδων και κατα¬ 
χωρεί αυτά στο οικείο βιβλίο. Καταρτίζει απολογιστικούς 
πίνακες βεβαιωθέντων εσόδων κατά Κ.Α. και ενεργεί 
έλεγχο επί των οικονομικών εισφορών των γονέων των 
παιδιών που φιλοξενούνται στους Βρεφονηπιακούς 
Σταθμούς. 

8. Εισηγείται για τη μη ύπαρξη των εσόδων σύμφωνα με 
τις ισχύουσες διατάξεις και φροντίζει για την αρχειοθέτη¬ 
ση όλων των παραστατικών. 

9. Παρακολουθεί επιμελώς τα έσοδα μέχρι οριστικής ει- 
σπράξεως απάτην Ταμιακή Υπηρεσία του Δήμου. 

10. Ελέγχει όλα τα εκδιδόμενα χρηματικά εντάλματα τα 
θεωρεί και τα διαβιβάζει στην Ταμιακή Υπηρεσία του Δή¬ 
μου. 

11. Ελέγχει τα δικαιολογητικά κάθε δαπάνης ώστε να εί¬ 
ναι σύμφωνα με το Νόμο περί Λογιστικού Δήμων και Κοι¬ 
νοτήτων. 

12. Εκδίδει χρηματικά εντάλματα πληρωμών Μισθοδο¬ 
σιών Προμηθειών, εκτελουμένων έργων, ως και κάθε άλ¬ 
λη δαπάνη που έχει εγκριθεί. 

13. Φροντίζει για την υπογραφή ενταλμάτωνπληρωμής, 
την καταχώρησή τους στα οικεία βιβλία, την αποστολή 
τους στην Ταμιακή Υπηρεσία του Δήμου μετά πλήρους 
σειράς νομίμων (πρωτοτύπων ) δικαιολογητικών και την 
αρχειοθέτηση των αντιγράφων σε ειδικούς φακέλους του 


στελέχους κάθε εντάλματος ομοίως με πλήρη σειρά 
(αντιγράφων) δικαιολογητικών. 

14. Συγκεντρώνει και καταχωρεί στα οικεία βιβλία όλες 
τις εισπράξεις και πληρωμές και έχει την ευθύνη να παρέ¬ 
χει την ακριβή εικόνα εσόδων και εξόδων του Δ.Ν.Π. 

β. Γ ραφείο Προμηθειών & Δημοπρασιών-Διαχείρισης 
Υλικών και Τροφίμων. 

1. Συγκεντρώνει από τις Υπηρεσίες τα απαραίτητα στοι¬ 
χεία που χρειάζονται για τη διενέργεια των Προμηθειών - 
Δημοπρασιών. 

2. Συντάσσει τη σχετική διακήρυξη σύμφωνα με τους 
όρους της μελέτης της κάθε υπηρεσίας και της συγγρα¬ 
φής υποχρεώσεων. 

3. Ενημερώνει τον Πρόεδρο για τη διεξαγωγή της δη¬ 
μοπρασίας ή τον πρόχειρο διαγωνισμό και μεριμνά για τη 
δημοσίευση στον ημερήσιο τύπο με καθορισμό την ημε¬ 
ρομηνία διεξαγωγής της δημοπρασίας. 

4. Συντάσσει τις συμβάσεις σύμφωνα με τις αποφάσεις 
του Προέδρου και του Δ.Σ. σε συνεργασία με το Γ ραφείο 
Νομικής Υπηρεσίας και μεριμνά για την κοινοποίηση 
στους αρμοδίους. 

5. Μεριμνά για την τυχόν επανάληψη της δημοπρασίας 
σε περίπτωση που η πρώτη δημοπρασία απέβη άκαρπος, 
μετά από σχετική εισήγηση της αρμόδιας Επιτροπής. 

6. Μεριμνά για την έγκαιρη προμήθεια των αναγκαίων υλι¬ 
κών μετά την ολοκλήρωση της διαδικασίας προμηθειών. 

7. Διαβιβάζει στο Γ ενικό Χημείο του Κράτους για έλεγχο 
και αξιολόγηση εκείνων που υπάρχουν ειδικοί λόγοι στις 
σχετικές συμβάσεις. 

8. Μεριμνά για τη σύγκληση των Επιτροπών Αξιολόγη¬ 
σης και Παραλαβών. 

9. Τηρεί φακέλους για κάθε είδους προμήθεια. 

10. Παραλαμβάνει τις εγγυητικές επιστολές από τους 
προμηθευτές σύμφωνα με τους όρους των αποφάσεων 
και των συμβάσεων. 

11. Παραλαμβάνει τα τιμολόγια από τους προμηθευτές 
και αφού ολοκληρώσει το σχετικό φάκελο προμήθειας με 
όλα τα απαιτούμενα δικαιολογητικά , τα διαβιβάζει στο 
Γραφείο Προϋπολογισμού - Εκκαθάρισης και Εντολής 
Δαπανών για την έκδοση χρηματικού εντάλματος. 

12. Διαχειρίζεται τα τρόφιμα καθώς και όλο το αναλώσι¬ 
μο και μη αναλώσιμο υλικό του Δ.Ν.Π. πληντων φαρμάκων. 

13. Μεριμνά για την παραλαβή και διακίνηση των παρα¬ 
πάνω. 

14. Παρακολουθεί τα υπόλοιπα των αποθηκευμένων 
τροφίμων και υλικών, και μεριμνά για την έγκαιρη ενημέ¬ 
ρωση στο Γ ραφείο Προμηθειών για την προμήθεια κάθε 
αναγκαίου είδους. 

15. Μεριμνά για την αρίθμηση, σφράγιση και διάθεση 
των διαχειριστικών βιβλίων σε όλες της Υπηρεσίες του 

Δ.Ν.Π. 

16. Τηρείτο προβλεπόμενα από το Νόμο βιβλία για την 
παρακολούθηση των εισαγομένων τροφίμων και υλικών, 
τη δικαιολόγηση των διατεθειμένων και εξακρίβωση των 
υπαρχόντων. 

ΜΕΡΟΣ ΤΡΙΤΟ 
ΑΡΘΡΟ 3 

ΟΡΓΑΝΙΚΕΣ ΘΕΣΕΙΣ 

Α. ΤΑΚΤΙΚΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ. 

Οι θέσεις της κατηγορίας ΠΕ, ΤΕ, ΔΕ κατατάσσονται 
στους βαθμούς: Δ (εισαγωγικός) Γ, Β, και Α (καταλη¬ 
κτικός). 

Οι θέσεις της κατηγορίας ΥΕ κατατάσσονται στους 
βαθμούς: 

Ε (εισαγωγικός) Δ, Γ, και Β (καταληκτικός). 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
(ΠΕ) 

Κλάδος Ειδικότητα Θέσεις 

ΠΕ 16 Ψυχολόγων 1 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 

Κλάδος Ειδικότητα Θέσεις 

ΤΕ 9 Βρεφονηπιοκομίας 16 

ΤΕ17 Διοικητικού - Λογιστικού 1 

3. ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
Κλάδος Ειδικότητα Θέσεις 

ΔΕ 8 Βοηθών Βρεφοκόμων- 7 

Παιδοκόμων 

ΔΕ 32 Μαγείρων 7 

4. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
Κλάδος Ειδικότητα Θέσεις 

ΥΕ 16 Προσωπικού Καθαριότητας 11 

Β. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ. 

Οι θέσεις αυτές θα καλυφθούν με τη μετάταξη του Προ¬ 
σωπικού που υπηρετεί στους Βρεφονηπιακούς Σταθμούς 
και θα καταργηθούν με οποιονδήποτε τρόπο αυτό απο¬ 


χωρήσει από τις θέσεις αυτές. 

Κλάδος Ειδικότητα Θέσεις 

ΠΕ Νηπιαγωγών (Προσωρινός) 2 

ΤΕ Νηπιαγωγών (Προσωρινός) 16 

ΥΕ Βοηθητικού προσωπικού 6 

Μαγειρείου 


ΓΕΝΙΚΟ ΣΥΝΟΛΟ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ: 67 


Γ. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ (Ν. 2503/1997 αρ. 
18παρ. 12) 


Ειδικότητα 

Κατηγορία 

Θέσεις 

Βρεφονηπιοκόμων 

ΤΕ 

8 

Βοηθών Βρεφοκόμων-Παιδοκόμων ΔΕ 

18 

Μαγείρων 

ΔΕ 

2 

Προσωπικό Καθαριότητας 

ΥΕ 

7 


*Για την πρόσληψη του ανωτέρου Προσωπικού θα 
εφαρμοστούν οι διατάξεις του άρθρου 21 του Ν. 
2190/1994 όπως αυτές θα ισχύουν κάθε φορά. 

Ε. ΘΕΣΕΙΣ ΕΞΩΤΕΡΙΚΩΝ ΣΥΝΕΡΓΑΤΩΝ ΜΕ ΣΥΜΒΑΣΗ 
ΜΙΣΘΩΣΗΣ ΕΡΓΟΥ 

Κλάδος Ειδικότητα θέσεις 

ΠΕ Παιδιάτρων 1 


ΜΕΡΟΣ ΤΕΤΑΡΤΟ 
ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 


ΟΡΓΑΝΙΚΕΣ ΜΟΝΑΔΕΣ 
Α. Διεύθυνση Βρεφονηπιακών 
Σταθμών 

1. Αυτοτελές Γ ραφείο 
Συμβουλευτικής Υποστήριξης 
και Παιδικής Προστασίας 


ΚΛΑΔΟΙ 

Σύμφωνα με το αρ. 26 
παρ. 3 Ν. 2819/2000 
ΦΕΚ 84/2000 
Σύμφωνα με το αρ. 26 
παρ. 3 Ν. 2819/2000 
ΦΕΚ 84/2000 


2. Αυτοτελές Γ ραφείο Μελετών 
και Προγραμμάτων 

3. Τμήματα Βρεφονηπιακών 
Σταθμών 

4. Τμήματα Διοικητικών- 
Οικονομικών Υπηρεσιών 


Σύμφωνα με το αρ.26 
παρ. 3 Ν. 2819/2000 
ΦΕΚ 84/2000. 
Σύμφωνα με το αρ. 26 
παρ. 3 Ν. 2819/2000 
ΦΕΚ 84/2000. 
Σύμφωνα με το αρ. 26 
παρ. 3 Ν. 2819/2000 
ΦΕΚ 84/2000. 


• Μετακίνηση Προϊσταμένου οργανικής μονάδας γίνε¬ 
ται μόνο σε θέση Προϊσταμένου οργανικής μονάδας αντι¬ 
στοίχου επιπέδου. 

• Τον Προϊστάμενο Τμήματος Βρεφονηπιακού Σταθ¬ 
μού που απουσιάζει ή κωλύεται, αναπληρώνει στα καθή- 
κοντά του ο ανώτερος κατά βαθμό υπάλληλος και ο αρ¬ 
χαιότερος, που υπηρετεί στο ίδιο Τμήμα και εφόσον ο 
κλάδος στον οποίο ανήκει προορίζεται για κατάληψη θέ¬ 
σεων Προϊσταμένων. 

• Τον Προϊστάμενο της Διεύθυνσης Βρεφονηπιακών 
Σταθμών που απουσιάζει ή κωλύεται, αναπληρώνει στα 
καθήκοντά του ο ανώτερος κατά βαθμό και ο αρχαιότε¬ 
ρος Προϊστάμενος των Τμημάτων των Βρεφονηπιακών 
Σταθμών. 

• Τον Προϊστάμενο του Τμήματος Διοικητικών - Οικο¬ 
νομικών Υπηρεσιών που απουσιάζει ή κωλύεται, αναπλη¬ 
ρώνει στα καθήκοντά του ο ανώτερος κατά βαθμό και ο 
αρχαιότερος Προϊστάμενος των Γ ραφείων των Διοικητι¬ 
κών - Οικονομικών Υπηρεσιών. 

• Τον Προϊστάμενο Αυτοτελούς Γραφείου που απου¬ 
σιάζει ή κωλύεται αναπληρώνει στα καθήκοντά του ο ανώ¬ 
τερος κατά βαθμό και ο αρχαιότερος υπάλληλος του Αυ¬ 
τοτελούς Γ ραφείου. 


ΑΡΘΡΟ 5 


Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

ΑΡΘΡΟ 6 

• Η κατανομή του προσωπικού στη Διεύθυνση, τα Τμή¬ 
ματα και τα Αυτοτελή Γ ραφεία γίνεται πάντοτε με απόφα¬ 
ση του Προέδρου του Δ.Σ. του Δ.Ν.Π., ανάλογα με τις 
ανάγκες των υπηρεσιών, τα προσόντα των υπαλλήλων, 
την πείρα και τις γνώσεις αυτών σε ειδικά αντικείμενα, κα¬ 
τά την οποία κατανομή θα εξετάζονται και τυχόν ειδικές 
ανάγκες των υπαλλήλων ( μητέρες ανηλίκων παιδιών, 
έγκυοι γυναίκες, τόπος διαμονής κ.λ.π.) 

• Οι Προϊστάμενοι Διεύθυνσης, Τμημάτων και Αυτοτε¬ 
λών Γ ραφείων ορίζονται πάντοτε με απόφαση Προέδρου 
του Δ.Σ. οι κρινόμενοι υπάλληλοι από το Υπηρεσιακό Συμ¬ 
βούλιο. 

ΑΡΘΡΟ 7 

• Κάθε άλλη λεπτομέρεια που αφοράτα καθήκοντα του 
προσωπικού και την λειτουργία των επιμέρους υπηρε¬ 
σιών και δεν αναφέρονται αναλυτικά στον παρόντα Ορ¬ 
γανισμό, ρυθμίζονται από τον Κανονισμό Λειτουργίας. 

• Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβερνήσεως, 

οπότε παύει να ισχύει κάθε προηγούμενη σχετική από¬ 
φαση. 

ΑΡΘΡΟ 8 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους Κ.Α. για την 
κάλυψη της μισθοδοσίας του προσωπικού που ήδη υπη¬ 
ρετεί στους Παιδικούς Σταθμούς. 

Η μελλοντική επιβάρυνση του Προϋπολογισμού του 


Δ.Ν.Π. από την απόφαση αυτή, δεν είναι δυνατόν να υπο¬ 
λογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 22 Νοεμβρίου 2000 
Με εντολή Γενικού Γραμματέα Περιφέρειας 
Η Διευθύντρια 
ΕΛΕΝΗ ΔΑΝΙΗΛΟΥΔΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




